स्वरा ने रचाई सपा नेता से शादी, आयशा बनीं मुस्लिम; नवनीत कौर ने तमिल नेता संग लिए फेरे
Swara Bhasker Fahad Ahmad - Parineeti Chopra Raghav Chadha. List Of Actresses Who Married/Affairs Politicians. परिणीति चोपड़ा और राघव चड्ढा की शादी के कयास लगाए जा रहे हैं। ऐसी और भी एक्ट्रेस हैं जिन्होंने या तो किसी नेता से शादी की है या वे पहले एक्ट्रेस थीं और फिर नेता बन गईं
आम आदमी पार्टी (AAP) के नेता राघव चड्ढा और बॉलीवुड एक्ट्रेस परिणीति चोपड़ा बतौर कपल सुर्खियों में हैं।
परिणीति चोपड़ा का पुराना इंटरव्यू वायरल हो रहा है जिसमें उन्होंने कहा था कि वो कभी भी किसी राजनेता से शादी नहीं करेंगी।
तब परिणीति का मानना था कि उन्हें ऐसा लड़का मिले जो फनी हो, जिससे अच्छी स्मेल (सुगंध) आती हो और जो उनकी रिस्पेक्ट करे।
बहरहाल, परिणीति चोपड़ा और राघव चड्ढा की शादी के कयास लगाए जा रहे हैं। ऐसी और भी एक्ट्रेस हैं जिन्होंने या तो किसी नेता से शादी की है या वे पहले एक्ट्रेस थीं और फिर नेता बन गईं-
स्वरा भास्कर के पति फहद अहमद हैं सपा नेता
बॉलीवुड एक्ट्रेस स्वरा भास्कर ने हाल ही में समाजवादी पार्टी के नेता फहाद अहमद से शादी की है। कोर्ट मैरिज के बाद स्वरा और फहाद हिंदू और मुस्लिम रीति-रिवाजों से शादी के बंधन में बंधे।
फहद अहमद महाराष्ट्र में समाजवादी युवजन सभा के अध्यक्ष और सामाजिक कार्यकर्ता हैं। वह टाटा इंस्टीट्यूट ऑफ सोशल साइंस स्टूडेंट यूनियन के महासचिव के तौर पर भी काम कर चुके हैं।
स्वरा भास्कर ने फहद के लिए इंस्टाग्राम पोस्ट में लिखा-
'कभी-कभी आप किसी चीज को दूर-दूर तक खोजते हैं, लेकिन वह आपके आस-पास होती है। हम प्यार की तलाश में थे, लेकिन हमें पहले दोस्ती मिली और फिर हमने एक-दूसरे को पा लिया। मेरे दिल में आपका स्वागत है 'फहद जिरार अहमद'
खबर से जुड़े इस पोल में अपनी राय दें
आयशा टाकिया ने प्यार के लिए कबूला था इस्लाम
'टार्जन द वंडर कार' फिल्म से डेब्यू करने वाल एक्ट्रेस और 'वॉन्टेड' फिल्म की हीरोइन आयशा टाकिया फरहान आजमी को दिल दे बैठीं।
दोनों ने लंबे समय तक अपने रिश्ते को छुपाए रखा। आखिरकार 2005 में दुनिया के सामने उन्होंने अपने प्यार को कबूला। फिर, चार साल तक एक दूसरे को डेट करते रहे। 2009 में शादी के समय आयशा की उम्र 23 साल थी। शादी के बाद आयशा ने धर्म बदला और हिंदू से मुस्लिम बन गृहस्थी संभाली।
तमिल एक्ट्रेस ने नेता संग बसाया घर
नवनीत कौर राणा तेलुगु सिनेमा की मशहूर अभिनेत्री रह चुकी हैं। इन्होंने कई फिल्मों में अपनी एक्टिंग से सुर्खियां बटोरी थीं। बाद में उन्होंने राजनेता रवि राणा से शादी कर फिल्मों में एक्टिंग से दूरी बना ली।
कर्नाटक के पूर्व सीएम की पत्नी भी एक्ट्रेस
कर्नाटक के पूर्व मुख्यमंत्री जेडीएस के नेता एचडी कुमारस्वामी ने भी कन्नड़ अभिनेत्री राधिका से शादी की है। राधिका और एचडी कुमारस्वामी ने 2006 में शादी की थी, लेकिन अपनी शादी का खुलासा उन्होंने चार साल बाद किया था।
महाराष्ट्र के डिप्टी सीएम की संगिनी सिंगर
महाराष्ट्र के दिग्गज नेता और डिप्टी सिएम देवेंद्र फडणवीस की पत्नी अमृता फडणवीस भले ही फिल्मों में नजर न आई हों, लेकिन वह फिल्मों में अपने गानों से सुर्खियां बटोर चुकी हैं। वह एक सिंगर हैं। विधायक के रूप में दूसरे कार्यकाल के दौरान देवेंद्र और अमृता की शादी हुई। उनका विवाह नागपुर में चर्चा का विषय बन गया था।
उनकी पत्नी अमृता नागपुर के मशहूर प्रसूति चिकित्सक डॉ. चारु रानाडे और नेत्ररोग विशेषज्ञ डॉ. शरद रानाडे की बेटी हैं। देवेंद्र के करीबी मित्र शैलेश जोगलेकर बताते हैं कि देवेंद्र और अमृता की मुलाकात उनके घर पर हुई थी। दोनों ने एक घंटे की चर्चा के बाद विवाह का निर्णय लिया था। देवेन्द्र और अमृता को देविजा नाम की पुत्री है ।
एक्ट्रेस के बाद नेता बनी स्मृति ईरानी की शादी को हुए 23 साल
असली नाम स्मृति मल्होत्रा, जो अब बीजेपी नेता स्मृति ईरानी के नाम से जानी जाती हैं, अपने परिवार की लड़कियों में सबसे बड़ी थीं।
'क्योंकि सास भी कभी बहू थी', 'रामायण' जैसे टीवी शोज करने के बाद जब स्मृति अपने सफलता के शिखर पर थीं, तब स्मृति और जुबिन ने अपनी दोस्ती को एक नया स्वरूप देते हुए शादी का फैसला किया था। 2001 में दोनों एक-दूसरे के साथ शादी के बन्धन में बंध गए थे।